Diari Oficial de la Generalitat Valenciana


Sumari del DOGV 5217, del 13-03-2006 (2006/2572)

Bases per a la selecció, per torn lliure, de dos places d'auxiliar administratiu i dos places de subaltern, incloses en l'oferta d'ocupació pública de l'any 2005.
------------------------------------------------------------------------------------------------------------------------------------------------------------------

### Dades del document

Número de DOGV
:   5217

Data del DOGV
:   13-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2572


Data del document
:   24-02-2006

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * professió administrativa
    * concurs administratiu
    * personal de serveis
    * administració local

Bases per a la selecció, per torn lliure, de dos places d'auxiliar administratiu i dos places de subaltern, incloses en l'oferta d'ocupació pública de l'any 2005. [2006/A2572]  
L'Alcaldia Presidència, mitjançant la Resolució número 2006/00309, de data 24 de febrer del 2006, va aprovar les bases per a la selecció de dos auxiliars administratius i dos subalterns, que a continuació es reproduïxen:  
Bases per a la selecció, per torn lliure, de dos places d'auxiliar administratiu, incloses en l'oferta d'ocupació publica de l'any 2005  
Primera. Objecte de la convocatòria  
És objecte de la present convocatòria la provisió, per torn lliure, de dos places d'auxiliar administratiu, pertanyent a l'escala d'administració general, subescala: auxiliar, denominació auxiliar d'administració general, grup D segons l'article 25 de la Llei 30/1984, de 2 d'agost, de Mesures de Reforma de la Funció Pública, inclosa en l'oferta d'ocupació pública d'este Ajuntament corresponent a l'any 2005, aprovada per Resolució de l'Alcaldia número 458/2005, de data 8 de març, i publicada en el Boletín Oficial del Estado número 118 de data 18 de maig del 2005.   
Segona. Normativa aplicable  
El procés selectiu s'ajustarà al que disposen les presents bases i per la següent normativa:  
. Llei 30/1984, de 2 d'agost, de Mesures per a la Reforma de la Funció Pública.  
. Llei 7/1985, de 2 d'abril, Reguladora de les Bases del règim local.  
. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
. Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la llei de la Funció Pública Valenciana, i la seua modificació aprovada per la Llei 8/1995, de 29 de desembre, de la Generalitat Valenciana.  
. Decret 33/1999, de 9 de març, del Consell de la Generalitat Valenciana, pel qual s'aprova el Reglament de Selecció, provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
. Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local.  
. Reial Decret 364/1995, de 10 de març, pel qual s'aprova el Reglament General d'Ingrés del personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General d'Estat.  
Tercera. Dels requisits dels aspirants  
Segons el que disposa l'article 12 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana, així la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals, dels altres Estats Membres de la Unió Europea, per a ser admés a estes proves selectives, serà necessari:  
1. Nacionalitat: tindre la nacionalitat espanyola o la d'un dels restants estats membres de la Unió Europea o d'aquells estats a què se'ls aplique la lliure circulació de treballadors, en els termes previstos en la llei estatal que regula esta matèria.   
2. Edat: Tindre 18 anys complits.  
3. Titulació: estar en possessió del títol de Graduat Escolar, Formació Professional de primer grau o equivalent, o en condicions d'obtindre'l en la data en què acabe el termini de presentació d'instàncies. S'acreditarà per mitjà del títol expedit per l'autoritat acadèmica competent, qui certificarà, a més, sobre les equivalències. En el cas de titulacions obtingudes en l'estranger, haurà d'estar-se en possessió de la credencial que acredite la seua homologació.  
4. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
5. Habilitació: no haver sigut separat o separada per mitjà d'un expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.  
Quarta. Presentació d'instàncies  
Els que desitgen participar en la present convocatòria hauran de sol·licitar-ho per mitjà d'una instància que es dirigirà a la Presidència de la corporació i que es presentarà en el Registre General durant el termini de 20 dies naturals, comptats a partir de l'endemà de la publicació de l'extracte de la present convocatòria en el Boletín Oficial del Estado. Les bases es publicaran així mateix en el Diari Oficial de la Generalitat Valenciana i en extracte en el Butlletí Oficial de la Província.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació), o bé descarregat de la pàgina web municipal (http://www.albal.es).  
La instància haurà d'anar acompanyada del justificant d'haver ingressat els drets d'examen, establits en 48,08 euros, havent d'adjuntar-se a la instància un resguard acreditatiu del seu ingrés directe o per transferència en el compte 0030 3104 7679445872, obert a nom de l'Ajuntament d'Albal en el Banco Español de Crédito, fent constar en la transferència el concepte i nom de l'aspirant. Si el pagament es va efectuar per mitjà d'un gir postal o telegràfic, es consignarà en la instància el número de gir i se n'adjuntarà el justificant.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, serà procedent la devolució dels drets d'examen quan no es realitze el fet imposable per causes no imputables al subjecte passiu. En conseqüència, no serà procedent la devolució de la taxa ingressada en els supòsits d'exclusió definitiva de les proves per causes imputables a l'interessat, com ara l'incompliment dels requisits de la convocatòria o la no-presentació en termini de les instàncies i els documents.  
Quinta. De l'admissió dels aspirants  
Finalitzat el termini d'admissió d'instàncies, per la Resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província i tauler d'edictes de l'Ajuntament, concedint-se un termini de 10 dies hàbils per a reclamacions. Les dites reclamacions, si n'hi haguera, seran acceptades o rebutjades en la resolució per la qual s'aproven les llistes definitives, dictada així mateix per l'Alcaldia Presidència i que es faran públiques, així mateix, en la forma indicada. La publicació de la dita resolució serà determinant dels terminis a efectes de possibles impugnacions o recursos.  
En el supòsit de no presentar-se cap reclamació, les llistes provisionals esdevindran automàticament definitives, i es farà constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se'n, possibilitar-ne l'esmena dins del termini i en la forma oportuna, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb l'audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sexta. Dels altres tràmits previs a la realització de les proves i del tribunal qualificador  
La composició del tribunal qualificador serà la següent:  
President: el de la corporació o membre seu en qui delegue.  
Secretari: el de la corporació o funcionari al servici d'esta en qui delegue, amb veu i vot.  
Vocals:  
. Un representant de la Generalitat Valenciana, designat per l'òrgan competent de la corresponent conselleria.  
. Un funcionari de carrera d'esta o una altra corporació designat per l'Alcaldia  
. El regidor delegat de l'àrea de Recursos Humans.  
. Dos membres en representació dels funcionaris designats per la Junta de Personal.  
A les sessions del tribunal podran acudir, en qualitat d'observadors, un representant de cada un dels grups polítics municipals que integren l'Ajuntament.   
La designació dels membres del tribunal inclourà la dels respectius suplents, i es farà pública junt amb la llista d'admesos i exclosos, així com en el tauler d'anuncis de l'Ajuntament.  
El tribunal podrà demanar els servicis dels assessors tècnics que considere oportuns per a analitzar qüestions concretes del procés selectiu. El tribunal podrà així mateix, i en qualsevol moment, requerir als aspirants que acrediten la seua personalitat, i amb tal fi hauran d'anar proveïts del document nacional d'identitat o un altre document acreditatiu.   
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents a la recepció de la sol·licitud.  
La composició del tribunal serà predominantment tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades.  
Quan concórrega en els membres del tribunal alguna de les circumstàncies previstes en l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la mitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en elles en tot el no previst en estes bases, i per a la seua adequada interpretació.  
En cada sessió del tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.   
Si, constituït el tribunal i iniciada la sessió, s'absenta el president, este designarà, d'entre els vocals concurrents, el que li substituirà durant la seua absència.  
Als efectes d'allò que s'ha disposat per l'annex IV del Reial Decret 462/2002, de 24 de maig, el tribunal qualificador tindrà la categoria tercera de les arreplegues en aquell respecte de les assistències dels seus membres.  
Al tribunal li correspon el desenvolupament i qualificació de les proves selectives, estant vinculat la seua actuació a les presents bases i no podent aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.  
Sèptima. Del calendari de les proves i de l'orde d'actuació  
La data, hora i lloc del començament de les proves selectives s'anunciarà en el Butlletí Oficial de la Província de València, conjuntament amb la relació d'admesos i exclosos, així com la composició del tribunal qualificador a què es referix la base sexta.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província. El tribunal haurà de fer públics estos anuncis en el local on s'hagen realitzat les actuacions i en el tauler d'anuncis de l'Ajuntament.  
L'orde d'actuació dels aspirants en aquells exercicis que no puguen realitzar-se conjuntament serà l'alfabètic i començarà per l'aspirant el primer cognoms del qual comence per la lletra P, de conformitat amb el que disposa la Resolució de 8 d'abril del 2005, de la Conselleria de Justícia i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2005, del conjunt de les administracions públiques valencianes, publicat en el Diari Oficial de la Generalitat Valenciana número 4.984 de 13 d'abril del mateix any.  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Octava. Desenvolupament del procés selectiu  
A) Fase d'oposició  
Consistirà en la realització d'un exercici únic, de caràcter obligatori, comprensiu de les parts següents:  
Primera part: obligatori i eliminatori.  
Consistirà a desenvolupar per escrit, durant un període màxim d'una hora, un qüestionari de 50 preguntes tipus test, amb quatre respostes alternatives, de les quals només una serà la correcta, sobre el programa annex a la convocatòria.  
Segona part: obligatori i eliminatori.  
Consistirà a demostrar els coneixements pràctics sobre maneig d'ordinador, tant de tractament de textos com de fulls de càlcul en el temps i forma que el tribunal determine.  
Tercera part: obligatori i eliminatori.  
Consistirà a desenvolupar per escrit, durant un període màxim de dos hores, un tema tret a l'atzar entre els compresos en l'annex.  
Quarta part: obligatori i no eliminatori.  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La duració d'este exercici serà de 30 minuts.  
B) Fase de concurs  
No tindrà el caràcter d'eliminatori i es valoraran els mèrits al·legats i acreditats documentalment pels aspirants junt amb la instància, d'acord amb el barem següent:  
1. Servicis prestats. Es valoraran a raó de 0,25 punts per any complet de servicis en l'administració pública. A este efecte es computaran els servicis previs prestats en l'administració que s'hagen reconegut a l'empara d'allò que s'ha disposat per la Llei 70/1978 de 26 de novembre i tota altra normativa aplicable. No es computaran mai els servicis que s'hagen prestat simultàniament amb altres també al·legats. Màxim 4 punts.  
2. Coneixements del valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1).   
3. Experiència. Es valorarà atenent principalment el fet d'haver exercit funcions semblants a les del lloc a ocupar. Es tindran en compte per a això els certificats expedits de valoració positiva pels responsables del departament, servici o àrea de l'administració o on l'aspirant haja treballat. La valoració d'este apartat serà de 0,10 punts per any o fracció superior a sis mesos. Màxim 1 punt.  
4. Formació personal. Màxim 4 punts.  
Titulació i diplomes  
Es valoraran sempre que no constituïsquen requisits per a l'accés a la plaça. S'atorgarà major puntuació a aquells que guarden relació amb les característiques del lloc. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit.  
Llicenciatura: 2 punts.  
Diplomat universitari o equivalent: 1 punt.  
Batxiller superior o equivalent: 0,5 punts  
Cursos de formació i perfeccionament  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP, així com cursos impartits per la Generalitat Valenciana, organismes oficials o cursos homologats per l'Ajuntament.  
La valoració s'efectuarà, segons la duració, d'acord amb l'escala següent:  
De 100 o més hores: 1 punt  
De 75 o més hores: 0,75 punts  
De 50 o més hores: 0,50 punts  
De 25 o més hores: 0,25 punts  
De 15 o més hores: 0,10 punts  
La puntuació de la fase de concurs només es farà efectiva en el cas que se supere la fase d'oposició.  
Determinada la puntuació obtinguda per cada aspirant en la fase de concurs, se sumarà a l'obtinguda en la fase d'oposició, a l'efecte de determinar la puntuació definitiva.  
Novena. De la relació d'aprovats i del nomenament  
La relació d'aspirants que han superat les proves es formarà amb els que, havent realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La dita relació donarà començament amb l'aspirant que haja obtingut d'esta manera la puntuació més alta i finalitzarà quan el nombre d'inclosos en ella coincidisca amb el nombre de llocs convocats. Si el nombre d'aspirants allistats d'esta manera fóra inferior al de places convocades, les no cobertes es declararien desertes. El tribunal no podrà declarar aprovats més aspirants que el total de places a cobrir en la convocatòria.  
El tribunal elevarà a l'Alcaldia una proposta de nomenament com a funcionaris de carrera a favor dels aspirants aprovats.  
Deu. De la presentació de documents  
Els aspirants proposats presentaran en el Departament de Personal, dins del termini de 20 dies naturals comptats a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats, podrà acreditar-se que es reunixen les condicions exigides en la convocatòria per mitjà de qualsevol mitjà de prova admissible en dret.  
Els que tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament.  
Els que dins del termini indicat, i excepte casos de força major degudament acreditats, no presentaren la seua documentació o no reuniren els requisits exigits no podran ser nomenats i quedaran anul·lades totes les seues actuacions. En este cas, la Presidència de la corporació formularà proposta a favor de l'opositor que haguera aprovat els exercicis de l'oposició i seguisca en l'orde de millor puntuació.  
Onze. Del període de pràctica  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques l'aspirant proposat, en el termini de 30 dies naturals a comptar des de l'endemà de la presentació de la documentació referida.  
El funcionari nomenat en pràctiques queda obligat a superar una avaluació continuada durant el període de pràctiques que versarà sobre els coneixements pràctics i d'organització interna que haurà de desenvolupar en el seu treball.  
Superat el període de pràctiques, l'aspirant proposat, prèvia formulació de jurament o promesa a què es referix l'article 32.c del Text Refós de la Llei de la Funció Pública Valenciana, serà nomenat funcionari de carrera i prendrà possessió del seu càrrec.  
Els aspirants que no superen el període de pràctiques perdran tots els drets al seu nomenament com a funcionaris de carrera.  
Dotze. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el no previst en estes bases.  
Tretze. Dels recursos  
Contra les presents bases i la corresponent convocatòria, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que el va dictar, i això en el termini d'un mes a comptar des de l'endemà de la publicació en un diari de màxima difusió de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi de poder interposar el recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des de la dita desestimació.  
b) Recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del propi domicili del recurrent, dins del termini de dos mesos comptats des de l'endemà de la publicació en un diari de màxima difusió de l'anunci de l'extracte de les presents bases.  
Tot això sense perjuí que es puga exercitar qualsevol altre recurs o acció que es tinga per convenient en defensa dels respectius interessos.  
Programa annex  
Tema 1. La Constitució espanyola de 1978. Característiques, estructura i reforma. Els principis constitucionals, els drets fonamentals i les llibertats públiques: regulació, protecció i restriccions.   
Tema 2. El Govern: Concepte. Integració. Cessament. Responsabilitat. Funcions. Deures. Regulació.  
Tema 3. El sistema de distribució de competències en la Constitució. La legislació bàsica de l'Estat, Lleis marc, de transferència i d'harmonització. Els conflictes de competència.  
Tema 4. Organització Territorial de l'Estat. Els estatuts d'autonomia: Elaboració. Contingut. Reforma. Estatut d'Autonomia de la Comunitat Valenciana.  
Tema 5. L'acte administratiu: concepte. Classes. Elements. Motivació. Actes nuls i anul·lables. La notificació.  
Tema 6. Principis generals del procediment administratiu. Concepte. Classes. Fases del procediment administratiu general. Principis i normes reguladores. Dies i hores hàbils. Còmput de terminis.  
Tema 7. El procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.  
Tema 8. Recursos administratius: principis Generals. Actes susceptibles de recurs administratiu. Disposicions generals i actes administratius impugnables directament en seu jurisdiccional. La suspensió de l'execució de l'acte objecte de recurs. Classes de recursos. Les reclamacions administratives prèvies a l'exercici d'accions civils i laborals. Les reclamacions economicoadministratives. Procediments substitutius dels recursos administratius: conciliació, mediació i arbitratge.   
Tema 9. Els interessats. Concepte. Capacitat d'obrar. Representació. Identificació. Pluralitat d'interessats. Drets dels ciutadans. Llengua dels procediments. Dret d'accés a arxius i registres. Els registres. Col·laboració i compareixença dels ciutadans.  
Tema 10. El municipi: concepte. El terme municipal: concepte. Caràcters. Alteració de termes municipals. La població. L'empadronament: Regulació. Obligació de la inscripció. Contingut. Gestió.  
Tema 11. Organització municipal: Principis fonamentals. Els òrgans bàsics: alcalde, tinents d'alcalde, ple i comissió de govern. Els òrgans complementaris. L'estatut dels membres de les entitats locals.  
Tema 12. L'alcalde: competències. Els tinents d'alcalde. Altres òrgans unipersonals en la gestió desconcentrada del municipi: la seua relació amb l'alcalde.  
Tema 13. L'ajuntament en ple: composició i competència. La comissió de govern: composició, nomenament i competències. Les comissions informatives. Les juntes de districte i altres òrgans de gestió desconcentrada.  
Tema 14. Funcionament dels òrgans col·legiats locals. Convocatòria i orde del dia. Actes i certificacions d'acords.  
Tema 15. La funció pública local: concepte de funcionari. Classes. Organització: òrgans i grups que la integren. Adquisició i pèrdua de la condició de funcionari. Situacions en què pot trobar-se.  
Tema 16. Drets, deures i incompatibilitats dels funcionaris públics locals. Règim disciplinari.  
Tema 17. El pressupost general de les entitats locals. Estructura pressupostària. Elaboració i aprovació: especial referència a les bases d'execució, la pròrroga del pressupost. Modificacions pressupostàries.  
Tema 18. La Llei d'Hisendes Locals. El principi de suficiència de les hisendes locals. La potestat tributària dels ens locals. La potestat reglamentària en matèria tributària: contingut de les ordenances fiscals, procediment d'aprovació i publicació. Recursos contra els actes d'imposició, ordenació i aplicació dels tributs. La suspensió de l'acte impugnat.  
Tema 19. La responsabilitat patrimonial de l'administració. Responsabilitat de les autoritats i personal al seu servici.  
Tema 20. Servicis públics locals: formes de gestió. Règim jurídic dels béns de domini públic i dels béns patrimonials.  
Bases per a la selecció, per torn lliure, de dos places de subaltern, incloses en l'oferta d'ocupació publica de l'any 2005  
Primera. Objecte de la convocatòria  
És objecte de la present convocatòria la provisió, per torn lliure, de dos places d'auxiliar administratiu, pertanyent a l'escala d'administració general, subescala: subalterna, grup E segons l'article 25 de la Llei 30/1984, de 2 d'agost, de Mesures de Reforma de la Funció Pública, inclosa en l'oferta d'ocupació pública d'este Ajuntament corresponent a l'any 2005, aprovada per la Resolució de l'Alcaldia número 458/2005, de data 8 de març, i publicada en el Boletín Oficial del Estado número 118 de data 18 de maig del 2005.   
Segona. Normativa aplicable  
El procés selectiu s'ajustarà al que disposen les presents bases i a la següent normativa:  
. Llei 30/1984, de 2 d'agost, de Mesures per a la Reforma de la Funció Pública.  
. Llei 7/1985, de 2 d'abril, Reguladora de les Bases del Règim Local.  
. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
. Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i la seua modificació aprovada per la Llei 8/1995, de 29 de desembre, de la Generalitat Valenciana.  
. Decret 33/1999, de 9 de març, del Consell de la Generalitat Valenciana, pel qual s'aprova el Reglament de Selecció, provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
. Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local.  
. Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General d'Estat  
Tercera. Dels requisits dels aspirants  
Segons el que disposa l'article 12 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana, així la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals, dels Altres Estats Membres de la Unió Europea, per a ser admés a estes proves selectives, serà necessari:  
6. Nacionalitat: tindre la nacionalitat espanyola o la d'un dels restants estats membres de la Unió Europea o d'aquells estats als quals s'aplique la lliure circulació de treballadors, en els termes previstos en la llei estatal que regula esta matèria.   
7. Edat: tindre 18 anys complits.  
8. Titulació: estar en possessió del títol de certificat d'escolaritat o equivalent, o en condicions d'obtindre'l en la data en què acabe el termini de presentació d'instàncies. S'acreditarà per mitjà del títol expedit per l'autoritat acadèmica competent, qui certificarà, a més, sobre les equivalències. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.  
9. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
10. Habilitació: no haver sigut separat o separada per mitjà d'un expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.  
Quarta. Presentació d'instàncies  
Els que desitgen participar en la present convocatòria hauran de sol·licitar-ho per mitjà d'una instància que es dirigirà a la Presidència de la corporació i que es presentarà en el Registre General durant el termini de 20 dies naturals, comptats a partir de l'endemà de la publicació de l'extracte de la present convocatòria en el Boletín Oficial del Estado. Les bases es publicaran així mateix en el Diari Oficial de la Generalitat Valenciana i en extracte en el Butlletí Oficial de la Província.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació), o bé descarregat de la pàgina web municipal (http://www.albal.es).  
La instància haurà d'anar acompanyada del justificant d'haver ingressat els drets d'examen, establits en 31,26 euros, havent d'adjuntar-se a la instància un resguard acreditatiu del seu ingrés directe o per transferència en el compte 0030 3104 4888918254 obert a nom de l'Ajuntament d'Albal en el Banco Español de Crédito, fent constar en la transferència el concepte i nom de l'aspirant. Si el pagament es va efectuar per mitjà d'un gir postal o telegràfic, es consignarà en la instància el número de gir i se n'adjuntarà un justificant.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents.  
Quinta. De l'admissió dels aspirants  
Finalitzat el termini d'admissió d'instàncies, per Resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província i tauler d'edictes de l'Ajuntament, concedint-se un termini de deu dies hàbils per a reclamacions. Les dites reclamacions, si n'hi haguera, seran acceptades o rebutjades en la Resolució per la qual s'aproven les llistes definitives, dictada així mateix per l'Alcaldia Presidència i que es faran públiques, així mateix, en la forma indicada. La publicació de la dita resolució serà determinant dels terminis a efectes de possibles impugnacions o recursos.  
En el supòsit de no presentar-se cap reclamació, les llistes provisionals esdevindran automàticament definitives, i es farà constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se'n, possibilitar-ne l'esmena dins del termini i en la forma oportuna, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb l'audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sexta. Dels altres tràmits previs a la realització de les proves i del tribunal qualificador  
La composició del tribunal qualificador serà la següent:  
President: el de la corporació o membre seu en qui delegue.  
Secretari: el de la corporació o funcionari al seu servici en qui delegue, amb veu i vot.  
Vocals:  
. Un representant de la Generalitat Valenciana, designat per l'òrgan competent de la corresponent Conselleria.  
. Un funcionari de carrera d'esta o una altra Corporació designat per l'Alcaldia  
. El regidor delegat de l'àrea de Recursos Humans.  
. Dos membres en representació dels funcionaris designats per la Junta de Personal.  
. A les sessions del tribunal podran acudir, en qualitat d'observadors, un representant de cada un dels grups polítics municipals que integren l'Ajuntament.   
La designació dels membres del tribunal inclourà la dels respectius suplents, i es farà pública junt amb la llista d'admesos i exclosos, així com en el tauler d'anuncis de l'Ajuntament.  
El tribunal podrà demanar els servicis dels assessors tècnics que considere oportuns per a analitzar qüestions concretes del procés selectiu. El tribunal podrà, així mateix, i en qualsevol moment, requerir als aspirants que acrediten la seua personalitat, i amb tal fi hauran d'anar proveïts del document nacional d'identitat o d'un altre document acreditatiu.   
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents a la recepció de la sol·licitud.  
La composició del tribunal serà predominantment tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades.  
Quan concórrega en els membres del tribunal alguna de les circumstàncies previstes en l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la mitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en elles i en tot el no previst en estes bases, i per a l'adequada interpretació d'aquelles.  
En cada sessió del tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.   
Si, constituït el tribunal i iniciada la sessió, s'absenta el president, este designarà, d'entre els vocals concurrents, el que li substituirà durant la seua absència.  
Als efectes d'allò que s'ha disposat per l'annex IV del Reial Decret 462/2002, de 24 de maig, el tribunal qualificador tindrà la categoria tercera de les arreplegues en aquell respecte de les assistències dels seus membres.  
Al tribunal li correspon el desenvolupament i qualificació de les proves selectives, estant vinculada la seua actuació a les presents bases i no podent aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.  
Sèptima. Del calendari de les proves i de l'orde d'actuació  
La data, hora i lloc del començament de les proves selectives s'anunciarà en el Butlletí Oficial de la Província de València, conjuntament amb la relació d'admesos i exclosos, així com la composició del tribunal qualificador a què es referix la base sexta.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província. El tribunal haurà de fer públics estos anuncis en el local on s'hagen realitzat les actuacions i en el tauler d'anuncis de l'Ajuntament.  
L'orde d'actuació dels aspirants en aquells exercicis que no puguen realitzar-se conjuntament serà l'alfabètic i començarà per l'aspirant el primer cognom dels quals comence per la lletra P, de conformitat amb el que disposa la Resolució de 8 d'abril del 2005, de la Conselleria de Justícia i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2005, del conjunt de les administracions públiques valencianes, publicada en el Diari Oficial de la Generalitat Valenciana número 4.984 de 13 d'abril del mateix any.   
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Octava. Desenvolupament del procés selectiu  
C) Fase d'oposició  
L'oposició constarà d'una prova obligatòria i eliminatòria.  
La prova consistirà a contestar per escrit un qüestionari de preguntes amb quatre respostes alternatives de què només una serà la correcta. El qüestionari estarà compost per 80 preguntes amb qüestions de caràcter teòric i pràctic sobre matèries arreplegades en l'annex.  
El temps de realització de l'examen serà determinat prèviament pel tribunal i en cap cas serà inferior a 50 segons per pregunta.  
La prova es qualificarà de 0 a 67 punts, sent necessari obtindre per a superar-lo un mínim de 34 punts. El nivell de coneixements mínims exigits per a aconseguir 34 punts serà contestar correctament el 50% de preguntes. Les contestacions errònies no penalitzen.   
D) Fase de concurs  
Només podran participar en la fase de concurs els aspirants que hagen superat la fase d'oposició i es valoraran els mèrits al·legats i acreditats documentalment pels aspirants junt amb la instància, d'acord amb el barem següent:  
1. Servicis prestats. Es valoraran a raó de 0,50 punts per mes complet de servicis en l'administració pública. A este efecte es computaran els servicis previs prestats en l'administració que s'hagen reconegut a l'empara d'allò que s'ha disposat per la Llei 70/1978, de 26 de novembre, i tota altra normativa aplicable. No es computaran mai els servicis que s'hagen prestat simultàniament amb altres també al·legats. Màxim 15 punts.  
2. Coneixements del valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (1); elemental (2); mitjà (3,5); superior (5).   
3. Experiència. Es valorarà atenent principalment el fet d'haver exercit funcions semblants a les del lloc a ocupar. Es tindran en compte per a això els certificats expedits de valoració positiva pels responsables del departament, servici o àrea de l'administració o on l'aspirant haja treballat. La valoració d'este apartat serà de 0.30 punts per mes. Màxim 10 punts.   
4. Titulació acadèmica. Màxim 3 punts.  
Per la possessió de títols acadèmics oficials superiors a l'exigit en la convocatòria per a pertànyer al grup E, a raó d'1,5 punts per títol, fins a un màxim de 3 punts.  
Determinada la puntuació obtinguda per cada aspirant en la fase de concurs, se sumarà a l'obtinguda en la fase d'oposició, a l'efecte de determinar la puntuació definitiva.  
Novena. De la relació d'aprovats i del nomenament  
La relació d'aspirants que han superat les proves es formarà amb els que, havent realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La dita relació donarà començament amb l'aspirant que haja obtingut d'esta manera la puntuació més alta i finalitzarà quan el número d'inclosos en ella coincidisca amb el nombre de llocs convocats. Si el nombre d'aspirants detallats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria.  
El tribunal elevarà a l'Alcaldia una proposta de nomenament com a funcionaris de carrera a favor dels aspirants aprovats.   
Deu. De la presentació de documents  
Els aspirants proposats presentaran en el Departament de Personal, dins del termini de 20 dies naturals comptats a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats, podrà acreditar-se que es reunixen les condicions exigides en la convocatòria per mitjà de qualsevol mitjà de prova admissible en dret.  
Els que tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament.  
Els que, dins del termini indicat, i excepte casos de força major degudament acreditats, no presenten la seua documentació o no reunisquen els requisits exigits no podran ser nomenats i quedaran anul·lades totes les seues actuacions. En este cas, la Presidència de la corporació formularà una proposta a favor de l'opositor que haguera aprovat els exercicis de l'oposició i seguisca en l'orde de millor puntuació.  
Onze. Del període de pràctica  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques l'aspirant proposat, en el termini de trenta dies naturals a comptar des de l'endemà de la presentació de la documentació referida.  
El funcionari nomenat en pràctiques queda obligat a superar una avaluació continuada durant el període de pràctiques, que versarà sobre els coneixements pràctics i d'organització interna que haurà de desenvolupar en el seu treball.  
Superat el període de pràctiques, l'aspirant proposat, prèvia formulació de jurament o promesa a què es referix l'article 32.c del Text Refós de la Llei de la Funció Pública Valenciana, serà nomenat funcionari de carrera i prendrà possessió del seu càrrec.  
Els aspirants que no superen el període de pràctiques perdran tots els drets al seu nomenament com a funcionaris de carrera.  
Dotze. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el no previst en estes bases.  
Tretze. Dels recursos  
Contra les presents bases i la corresponent convocatòria, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que el va dictar, i això en el termini d'un mes a comptar des de l'endemà de la publicació en un diari de màxima difusió de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi de poder interposar el recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des de la dita desestimació.  
b) Recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del propi domicili del recurrent, dins del termini de dos mesos comptats des de l'endemà de la publicació en un diari de màxima difusió de l'anunci de l'extracte de les presents bases.  
Tot això sense perjuí que es puga exercitar qualsevol altre recurs o acció que es tinga per convenient en defensa dels respectius interessos.  
Programa annex  
1. La Constitució espanyola de 1978: principis generals. Drets i deures fonamentals dels ciutadans.  
2. Les Corts Generals: Congrés dels Diputats i Senat.  
3. Estatut d'Autonomia de la Comunitat Valenciana. Estructura, contingut i principis fonamentals.  
4. L'administració pública: principis constitucionals que la informen.  
5. La Llei 30/1992, de Règim Jurídic de les Administracions Públiques i del Procediment Administratiu Comú: els drets del ciutadà.  
6. Termes i terminis en l'activitat de les administracions públiques. Silenci administratiu.  
7. La Llei de la Funció Pública de la Generalitat Valenciana: adquisició i pèrdua de la condició de funcionari. Situacions administratives.  
8. Drets i deures dels funcionaris públics. Incompatibilitats. Règim disciplinari.  
9. La notificació de documents administratius. Pràctica de la notificació. Correspondència: tipus d'enviaments. Franqueig. Certificats. Justificants de recepció. Telegrames. Reemborsaments. Girs.  
10. Treballs amb materials i maquinària d'oficina. Reprografia. Destrucció de documentació. Enquadernació. Grapat. Trepant. Tipus de paper.  
El que es fa públic als efectes oportuns.  
Albal, 24 de febrer del 2006.. El secretari general: Antonio Montiel Marquez.